පස්දෙනෙකුගෙන් සමන්විත මෙම නියෝජිතයින් කණ්ඩායම ඊයේ විදේශ අමාත්‍යාංශයේ දී අමාත්‍ය මහාචාර්ය ජී.එල්. පීරිස් හමු වූ අතර, එහි දී ඔහු, මෙරට සංහිඳියාව සම්බන්ධයෙන් වන ප්‍රගතිය, ත්‍රස්තවාදය වැළැක්වීම පනත සමාලෝචනය කිරීම ඇතුළු කරුණු කිහිපයක් සම්බන්ධයෙන් යුරෝපා සංගමයේ නියෝජිතයින් දැනුවත් කර තිබෙනවා.ශ්‍රී ලංකාවේ දෙවන විශාල ම අපනයන ගමනාන්තය යුරෝපා සංගමය බැවින් මෙරට ප්‍රජාවගේ ජීවනෝපාය මාර්ග ඉහළ නැංවීම සඳහා යුරෝපා සංගමය විසින් මෙරටට ලබා දී ඇති ජී.එස්.පී. ප්ලස් බදු සහනවල ප්‍රතිලාභ වැදගත් බව විදේශ අමාත්‍යවරයා මෙහි දී ප්‍රකාශ කළා.